NETFLIX-EN TELESAIL BAT
CHICAGO, ILLINOIS 1977
Ez duzu inoiz eraikuntza lanik egin?
Ez, etxeko gauzak bakarrik, amari laguntzea eta halakoak.
Lasai, ez du misteriorik eta beharrezko fisikoa duzu lanerako.
Hara, eskerrik asko.
Zatoz hainbat galdera erantzutera
eta ez pentsatu lan elkarrizketa bat denik, ados?
Zer da usain hori?
Ba hildako mapatxe bat edo halako zerbait egongo da sotoan.
- Tori. - Zer da?
Zer kristo uste duzu…?
Coca-Cola moduko bat. Zein da zure arazoa?
Barkatu.
- Milesker. - Bai.
Lanaldi osorako edo erdirako lanaren bila zaude?
Ahalik eta ordu gehien ematen dizkidan lan baten bila.
Egingo duzunaren arabera.
PDM siglak "pintura, diseinua eta mantentze-lanak" esan nahi du.
Beraz, lan ugari dago egiteko.
Taberna horretara zoaz maiz?
Ez zaitudalako inoiz ikusi.
Aizu.
Utzidazu zerbait erakusten.
Katolikoa zara?
Nire eskaut garaiez gogoratzen dudan korapilo bakarra.
Torniketea.
Asko estutzen du, baietz?
Zure eskua morea jarriko du.
Aizu, begira nazazu.
Truko bat erakutsiko dizut.
Tira, motel.
Utzi borrokatzeari.
Ez nauzu sumindu nahi.
Benetan.
Ai, ama! Ez, mesedez! Jainkoarren!
Jainkoak ezin zaitu lagundu.
Jainkoa ni naiz.
Illinoisko espetxe-aginpideek serieko hiltzaile ezagunenetako bat
exekutatzeko prestatzen ari dira.
Asteazkenean, John Wayne Gacyren exekuzioak
aurrera egin zezakeela ebatzi zen.
Maiatzaren 10ean injekzio bidez hilko denez,
hiltzaileari bi hilabete geratzen zaizkio
14 urte baino gehiago iraun duen borroka legal honen ondoren.
Hona Frank Currier informazio gehiagorekin.
1978a zen.
Munduak lehen aldiz ikusi zituen
John Wayne Gacyren etxetik ateratako gorpu-poltsen irudi izugarriak.
Gacy, 33 gazte torturatzeagatik eta erailtzeagatik kondenatua,
heriotzara kondenatu dute ere…
Eskerrak tipo hori frijituko dutela.
Halako zerbait egiten duen inork ez du bizitzea merezi.
Infernuan erreko da motel bada ere.
Maltzurren artean maltzurrena da.
Ez da maltzurrena.
Nor da ba?
Nire bizilaguna.
Gorpu bat usaindu duzu noizbait?
- Ez. - Nik bai.
Jeffek gorpuak sukaldatzen zituen.
Usaina aireztapenaren bidez iristen zitzaidan etxera.
Ezin dut usain hori sudurretik ezabatu.
Kirats hori.
Zer ostia!?
Barkatu, nire lagunaren tokia da.
Sasikume zoroa!
Lasai.
Zaindu zure ipurdi harroputza.
Munstro ziztrina haiz, hi!
Zure autografoarengatik 50 dolar? Ezta pentsatu ere.
Tira, lagun. Zein izango da bere balio erreala?
Ehun dolar edo.
Bildumazaleen alea izan liteke. Deskontu bat eskaintzen ari dizut.
Bidali dizkidaten pare bat porno-argazki emango dizkizut.
Ez ditut erabiliko.
Porno-argazkiak?
Aluak begi-bistan, dena.
Ados, JD.
Tira, hau kaka zaharra da!
Barkatu, lagunak.
Ez haserretu eguzkia hartzera irtengo naizelako.
Zergatik uzten diozue patiora bakarrik irteten?
Putasemea.
Zure errespetu faltak nazkatu nau.
Errespetu falta?
Txantxa maltzurrak egiten dituzu,
autografoak saltzen dituzu ospetsua bazina bezala edo?
Espetxea ez da jokoa.
Zu dibertitzeko gaudela uste duzu?
Aizu, lagun, ez nuen inor mindu nahi.
Denbora pasatzen saiatzen ari naiz, besterik ez. Zuek bezala.
Ez zara ni bezalakoa. Nire bekatuak garbitu ditut.
Argi dago ez duzula damutzen zulo honetan sartzeko egin zenuena.
Kristaua naiz, eta zure portaera iraingarria aurkitzen dut.
Bale.
Utzi jokoak eta harrokeria.
Scarver! Alde batera.
Jesus.
Zergatik zaude Dahmer jaunaren kasua ikertzen?
Ez dut ikertzeko asmorik, hemen sartzeko egin zuena jakin nahi dut
eta eskandaluaren zergatia ulertu.
Konfinamenduan pasatako denborak deskomunikatuta eduki nau.
Scarver jauna, sistemak dionez, zure egoera psikiatrikoa dela eta,
ez duzu material jakin batzuk ikusteko baimenik.
Begira, esan diet medikuei jada hainbat janari motek
agerraldi psikotikoak eragiten dizkidatela.
Ogia, azukre findua eta zabor artifizial guztia, adibidez.
Elikaduraz aldatu eta Kristo aurkitu dudanetik…
ondo egon naiz.
Tira, G andereñoa. Mese?
KANIBALISMOA
17 JAN ZITUEN EROAREN AURPEGIA
ZONBIAK ZIRUDITEN
GORPUEN DENDA TXIKIA
POLIZIAK NERABE LAOSTARRA ITZULI ZION DAHMERRI
IHES EGITEA LORTU ZUEN
MUTIL BILUZIA ODOLETAN ZEGOEN
POLIZIA-AGENTEEK ITZULI ZIOTEN
GAZTEAREN GORPUA
AZIDO KLORHIDIKOA
14 URTEKOA
FAMILIA SUSMAGARRIAZ KEZKATUTA
…asko edaten zuen eta, asko edaten zuenean,
bai, neurrigabekoa zen.
Hor okertu ziren gauzak John Gracyrentzat.
Ez daki edo ez zaio axola.
Margolanetan murgiltzen da.
Hona nire bihotzak duen Kristoren irudia.
Monolitikoa da, Kristo niretzat monolitikoa delako.
Dena da guztiontzat.
Ez zara Jainkoaren beldur?
Ez, nahiko eroso sentitzen naiz.
Zerbitzu katolikoetan, apaizaren zerbitzaria izan naiz
azken hamar urteetan.
Beraz, ez naiz inola ere beldur.
Aitortu dut, komulgatu egin naiz.
Bakean nago neure buruarekin.
John Gacy hil egingo da injekzio hilgarri batengatik.
Bihar gauean errudun izatearen biktima izango da.
Aizu.
Hitz egin genezake?
Jakina baietz.
Zergatik uste duzu daudela gu bezainbeste?
Presoak esan nahi duzu?
Ez, ni bezalako tipoak.
Jendeak deitzen gaituenez,
serieko hiltzaileak.
Beno, ez dakit inork galdera horren erantzuna dakien.
Batzuek diote Estatuarteko errepideak direla,
asmakizun berri samarra herrialde honen historian.
Erail ondoren, azkar desager zaitezke eta gorpua milaka kilometrora bota.
Edo baliteke Bigarren Mundu Gerrarengatik edo Vietnamekoarengatik izatea.
Itzuli diren aitak traumatizatutak daude.
Ez dute gerra aipatzen, suminkorrak dira eta umeak gaizki hazten dituzte.
Pornografiak sukar ikaragarria eragin du eta edonoren eskura dago ere.
Hau ez zen kasua 70eko hamarkadara arte.
Sinesten al duzu…
gaiztakeria hutsean?
Imajina dezakezu ideia horretan sinesten dudala.
Txikia nintzenean elizara joaten nintzen.
Baina Halloween batean, deabruaz jantzi nintzen.
Eta zirrara handia sentitu nuela esan dezaket.
Heldu nintzenean,
altare bat egin nion.
Deabruari.
Eskala handiko bat egitea pentsatu nuen ere.
Horregatik gordetzen nituen gorpuen hainbeste zati.
Zineman ere, Star Wars-eko filman bezala,
bilauak gehiago gustuko nituen, badakizu?
Beno, nik ere.
Pertsonai horiek hobe idatzita daude.
Bai.
Zer galdetu nahi didazu zehazki, Jeff?
Beno…
John Wayne Gacy ikusi dut albisteetan.
Jendeak dio berdinak garela biok ekintza izugarriak egin genituelako.
Baina…
ezberdinak garela uste dut nik.
Dena onartu nuen nik… Den-dena.
Baina Gacyk ez du ezer onartu oraindik.
Heriotza zigorra nahi nuen.
Baina berak dionez, ez da heriotzaren beldur
Jainkoarekin bakeak egin dituelako.
Zerura joango dela dio ere.
Beraz, hona zuretzat dudan galdera…
Jainkoak benetan barkatu duela uste duzu? Egin duenarengatik?
Berari edo zeure buruari buruz galdetzen duzu, Jeff?
Ez dut uste barkamenik merezi dudanik.
Kontua ez da barkamena "merezi" izatea, Jeff.
Horrelakoa da grazia.
Merezi ez badugu ere, eman egiten digute.
Jesus ez zegoen bakarrik gurutzean hiltzen zegoenean.
Bi kriminal zeuden haren ondoan gurutzatutak.
Haietako batek esan zion, adarra jotzen ari balitzaio bezala:
"Jainkoaren semea bazara, zergatik ez duzu zeure burua salbatzen?
Bide batez, salba gaitzazu gu ere".
Baina besteak oihu batez erantzuten dio, esanez:
"Gu kriminalak gara. Merezi duguna jasotzen ari gara.
Baina tipo honek, Jesus, ez du ezer txarrik egin".
Jarraitu egiten du, Jesusi begira:
"Izan nazazu gogoan zure erreinura iristen zarenean."
Orduan, Jesus bere norabidean biratzen da.
Badakizu zer erantzuten dio?
"Gaur nirekin egongo zara paradisuan".
Ez zion galdetu bere krimenengatik edo damutzen ote zituen.
Salbatzeko egin behar izan zuen gauza bakarra
Jesus Jainkoaren semea zela sinestea izan zen.
Ez dezagun ahaztu, Aita Zerurtiarra,
Jainko maitekor, errukitsu eta zuzena zarela.
Errukia eta barkamena gure bizitzetan praktikatzea eskatzen dugu,
zuk errukia eta barkamena erakutsi diguzun bezala.
Aitaren eta Semearen eta Espiritu Santuaren izenean,
amen.
Amen.
Eta Sandra?
Ona da, zintzoa. Bigarren umea erditzear dago.
Eskerrak Jainkoari. Mutila ala neska?
Ez dakigu oraindik. Hurrengo astean jakingo dugu.
- Goraintziak nire partez. - Jakina.
Esan, zergatik ikusi nahi zenidan?
Beno, jauna…
Gaurko azken otoitzean barkamenari buruz esan duzuna,
errukia erakustea,
badakit kristau batek egin behar duena dela.
Denok geratu gara motz noizbait,
eta, hala ere, denok merezi dugu grazia.
Baina Jeff Dahmerri dagokionez…
ezin dut barkatu.
Buruan arazoren bat bazuen ere,
kontrola galtzen bazuen ere…
ezin dut.
Nire bihotza gorrotoz betea dago.
Mendekuz betea.
Bizitza osoa kartzelan ematea nahikoa izango zela uste nuen,
baina ez da hala.
Sufritzen ikusi nahi dut.
Horrekin amesgaiztoak ditut.
Min egiten ari natzaio,
sufrimendua eragiten,
errukia erregutuko didalakoaren zain.
Beldur naiz, jauna.
Oso beldur naiz.
Sentimendu hauek gainditzea nahi nuke,
badakizu,
mendekuaren desioan bizitzeari utzi.
Leku hobean egon nahi nuke.
Beharbada ez barkamenean baina barkamenetik hurbil?
Haserreak eta gorrotoak menperatzen banaute,
ez dut neure burua ezagutuko.
Bihotz handia duzu, Glenda.
eta hori bedeinkapena eta madarikazioa izan daiteke aldi berean.
Sentimendu eta pentsamendu horiek izateko eskubide osoa daukazu.
Baina nola geldiaraz ditzaket?
Ezin dituzu gelditu.
Ezin duzu.
Jainkoari indarra eta laguntza eska diezaiokezu egunero.
Eta elizara maizago etorri, agian.
Bai.
Ez da egun batetik bestera hobetuko.
Denbora behar du.
Eta egun batean, beharbada hemendik hilabete batera edo urte batera,
Jeffrey Dahmerren aurpegia ikusten duzunean,
ez duzu ezer sentituko.
- Aupa, aita. - Aupa, Jeff.
Zer moduz?
- Pozik zu ikusteaz. - Berdin.
- Itxura ona duzu. - Milesker.
Osasuntsu.
- Bai? - Bai ba.
Eman dizkidaten pilulengatik, agian. Fluoxetina eman didate.
- A bai? - Bai.
Lagungarria egiten zaizu?
Bai, egonkorragoa sentiarazten dit.
Gainera, hemen ez dago alkoholik. Nire arazo nagusia zela uste dut.
Bai, nik ere berdina uste dut.
Alkoholaren falta sentitzen duzu?
Bai, aldi oro.
Bai.
Beraz… ona da hemen tantarik ez egotea.
Zuengan pentsatzen egon naiz.
Oporretan joan beharko zenukete liburuaren diruarekin.
A, bai. Liburuarena, jakina.
Liburuarena ez da ondo atera, Jeff.
Erreseinak onak izan dira baina… Zergatia ulertzen dut.
Jende askok uste zuen…
biktimen kontura etekin ekonomikoa atera nahi nuela.
Ez da egia baina horrelakoa da bizitza, ezta?
Agian hasieratik porrotera kondenatuta zegoen…
Agian.
Gauza bat esan nahi dizut,
egin nahi dudan zerbaiti buruzkoa.
Bataiatua izan nahi dut.
Jeff, berri izugarriak dira, seme.
Poztuko zintuela uste nuen.
Arazo bakarra da ez dutela bataiarririk hemen,
eta… oraindik bataiatuko nauen norbait behar dudala.
Hau… izugarria da benetan.
Izugarria.
Eta, dakizunez…
bataioa zure bekatuak garbitzean datza.
Jainkoak barkatu behar zaitu. Badakit barka diezakedala baina…
Galdetu beharra nizun, aita, ea…
zuk barka diezadakezun.
Jakina baietz.
Barkatuko zaitut, seme.
Barkatzen zaitut.
Barkatu zaitut.
Nire semea zarelako.
Bai.
Zein ondo.
Eskerrik asko, aita.
Aupa.
Glenda, eskerrik asko etortzeagatik.
Zuei ni gonbidatzeagatik. Laostarrek eskontzak ospatzen dakizue.
Eser zaitez, mesedez.
Whisky?
Ez, ondo nago.
Ohitura da.
Bale.
Likore sendoa.
Hobe gehiegi ez edatea
edo ez duzu semearen ezkontza gogoratuko.
Asko pozten naiz zuengatik.
Zure familiak zoriona merezi du.
Gertatu den guztiaren ondoren, bereziki.
Gaur egun alaia da.
Nire familiarengatik alai egoten saiatzen naiz.
Irri egiten dut. Indartsu mantentzen saiatzen naiz.
Ni neu sentitu nahi dut berriro, lehen bezala.
Baina okertzen ari naiz.
Esnatzen naizen goizero,
Jeffrey Dahmer bizirik dagoela gogoratzen dut.
Baina ez nire Konerak.
Ez nire semea.
Ulergarria.
Agian egin dezakegun gauza bakarra indartsu garenaren itxurak egitea da,
egun batean, itxurak egiten ari gaudela ahazten dugun arte.
Tira, atera gaitezen dantza-pistara inork baino hobeto dantzatzera.
Bale.
"Dahmer versus Jesus"?
Txantxa al da?
Jeffrey Dahmer sailaren ale berria da.
Jendea ezin zela beherago erori uste zenuenean…
Nazkagarria da. Heroiaren itxura ematen ari diote.
Adierazpen-askatasuna, bai zera.
Badakit, neska.
Ez dakit nor sentitu beharko litzatekeen minduago, gu ala Jesus.
Zer egingo dugu?
Beste auzia jarri.
Baina aurrekoa galdu dugu. Ez al dugu berriro galduko?
Baliteke.
Berriro saiatzea merezi al du?
Dahmerrek egin zuena barkatu eta ahaztu beharko genuke?
Etekin ekonomikoa ateratzen utzi beharko genieke?
Zertarako hainbeste energia xahutu auzi bat jartzen,
auzitegian berriro galduko badugu?
Mezu bat botatzeko.
Mezu horrek Jeff Dahmer ez dela heroia gogoraraziko dio jendeari.
Serieko hiltzailea da.
Gure semeak biktimak baino gehiago zirela gogoraraziko dio jendeari.
Benetako pertsonak ziren, haien bizitza zuten pertsonak.
Koruan abesten zuten,
dantzatzea maite zuten, arrebei adarra jotzen zieten.
Itxaropena eta ametsak zituzten gazteak ziren.
Eta gu, amek…
maite genituen.
Auzitegian galtzen badugu ere,
mezu hau bidaltzeko gai bagara, irabazle aterako gara hala ere.
Badakit ez dudala hau irakurriko.
Baina espero dut Jesusek Jeffrey Dahmerri ipurdiko galanta ematea.
Ez begiratu zuzenean.
Hauek jarri.
Eskerrik asko.
Jainkoaren izatea zalantzan jartzen du, ezta?
Eguzki-eklipse totala.
John Wayne Gacyren exekuzio-eguna,
Jeffrey Dahmerren bataioaren egun bera.
Lesioak tratatzeko erabiltzen dugu. Balio du?
Bai, baietz esango nuke.
Besterik behar duzu?
Eskatu dudan guztia eman didazu. Zailagoa izango zela uste nuen.
Erlijioak baketzen gaitu.
Alkaide, berarekin hitz egin dut, eta zure kaperauei esandakoa esango dizut.
Dahmerrek salbazioa nahi du bihotzez.
John Wayne Gacy,
azken hitzik?
Zer moduz…
ipurdia musukatu diezadakezue.
Hitz egokiak iruditzen zaizkizue?
Nora zoaz, JD?
Nire bataiora.
Primeran, Jeff.
Norbaitek egin dizu?
Bai. Ederra, ezta?
Oklahomako emakume batek egina.
Putaseme zikina.
Jeff, bataiatzen zaitut
aitaren,
semearen
eta Espiritu Santuaren izenean
bekatuen barkamenarenagatik.
Ez dakit zer egin.
Jainko ahalguztiduna, Aita Zerutiarra, esadazu!
Esadazu zer egin behar dudan!
Heriotzaren ordu ofiziala, 12:58.
- Ongi etorri Jainkoaren familiara. - Bai.
Beno, zorionak, Jeff.
Salbatu zara.
Milesker.
Eskerrik asko.
Esadazu zerbait, Jauna.
Esadazu zer egin behar dudan.
Eta egingo dut.
BIBLIA
Lanerako ordua.
Esan, JD,
irabazitako zentaboak zertan xahutuko dituzu,
pornografian edo zigarroetan?
Ez dakit.
Elizari emango diot ziur aski.
Penagarria da hori.
Harrapatu nauzu.
Txantxetan ari nintzen, lagun.
Lanerako ordua.
Aizue, norbaitek lagunduko zaituzte gaur.
Jakina.
Niregatik ondo.
Aldageletako armairuak garbitzera noa. Bazatoz?
Bale.
Jesse?
Zer egin diozu?
Ez egin negar.
Emaztea erail zuen.
Aurpegian sastatu zuen bost aldiz eta krimena bi beltzei leporatu zien.
Maltzurra, ezta?
Baina ezin da zuk egin zenuenarekin alderatu, Dahmer.
Ez zenituen bakarrik erail,
haien gorputzak profanatu zenituen
eta haien haragia jan zenuen.
Erantzun, Dahmer!
Benetan jan al zenituen?
Bai.
14 urteko gazte hori barne.
- Bai. - Zer ostia?
Zergatik egin zenuen?
Disfrutatu al zenuen?
Galduta nengoen.
Jainkoari bizkarra eman nion.
Jainkoan sinesten duzu?
Bai, hala da.
Jainkoarengana itzuli naiz.
Aldatu…
egin naiz.
Nik ere Jainkoan sinesten dut.
Baina nire Jainkoa mendekuarena da.
Maltzurkeria zigortzen du.
Aspalditik, gainera.
Zigortu ezin duenean, mirabeak bidaltzen ditu
haren justizia betearazteko.
Jaunak erantzun dit, Dahmer.
Zu zigortzeko eskatu dit
familiei lapurtu zenizkien bizitza errugabe horiengatik.
Jainkoak barkatu zaituela sinetsi dezakezu,
baina ezin izango duzu bere haserretik ihes egin.
Zu harrapatzeko gai da beti.
Beti.
Ikusten, Dahmer?
Ni naiz bere mirabea.
Ulertzen?
Bale.
Gizon horiek sufritzen ikustea gustatu zitzaizun, ezta?
Nerabe hori barne… gauza nazkagarri horiek egin zenizkionean.
Ez.
Sufritu ez zezaten drogatzen nituen.
Beno, Dahmer,
etortzear dagoen segundo bakoitza sentituko duzu.
Aitaren,
semearen
eta Espiritu Santuaren izenean.
Amen.
Kaixo?
Bai, ni naiz.
Ai, ez.
Bale, segituan noa.
SALBATZAILE JAINKOTIARRA OSPITALEA
- Dahmer jauna… - Ondo dago? Ikus dezaket?
Beno…
Berri txarrak dakartzat.
Ez.
Ene, Jeff. Barkatu.
Maite zaitut.
Jaio zinen egunetik maite izan zaitut.
Eta hiltzen naizen arte maitatuko zaitut.
Zer?
Ez dut ezer esan, ezta?
Dahmer jauna, Flint andrea?
Mesedez.
Ez dut ulertzen.
Jeffen gorputza erre egin da. Errautsak Shari eta niri eman zizkiguten.
Errautsen erdia.
Beste erdia bere amari bidali zioten, niri.
Zuen semea erail zuten ondoren,
autopsia bat egin zitzaion, jakina.
Autopsia egiterako orduan, dakizuenez, gorputza…
Disekatuta dago?
Lionelek gaiari buruz asko daki.
Jeffen interesa piztu zuen.
Bakarra zara munduan, Joyce.
Jaun-andreok, aizue…
Garuna kendu zitzaion heriotzaren kausa ikertzeko.
Flint andrearen ustez, egoera honi alde ona ateratzeko
aukera ezin hobea aurkeztu zaigu.
Fresnoko Estatu-Unibertsitateko zientzialariek garuna aztertu nahi lukete.
Itxaron, ez dut ulertzen.
Non egon da garuna denbora guzti honetan? Non dago?
Madisonen.
Patologiako laborategian, Wisconsingo Unibertsitatean.
Ez horixe, ez.
Lionel, mesedez. Entzun behingoz.
Testamentua utzi zuen.
Bere gorputza lehenbailehen erretzea eskatzen zuen.
Garuna bere gorputza da ere, bale?
Hileta, hilarri edo hilkutxa irekirik ez.
Bere azken borondateak axola bazaizkizu, zergatik antolatu diozu omenaldi bat?
Familiako lagunentzat zen.
Ez bere amarentzat.
Garuna erre beharko litzateke. Gorputzarekin egon beharko luke.
Bere izaera ulertzeko aukera daukagu, Lionel.
Horrela jaio zen?
Beharbada tumore txikiren bat zuen nonbait?
Nork bere ideia du Jeffen izaerari buruz.
Ixo, ez zaitez pasatu.
Dakizunez, gauza bera egin zuten
John Wayne Gacyrekin.
Garuna atera zioten eta xerratan moztu zuten.
Zer ondorio atera zuten? Dena normala zela.
Hori bera esango dute Jeffi buruz.
Nola zaude hain ziur?
Erantzuna ezezkoa da, Joyce.
Inola ere ez.
Egoera gainditu behar dugula uste dut.
Utzi lasta hau arrastatzeari eta orrialdea pasatu.
Dahmer jauna, Flint andreak auzitara eraman nahiko zaitu honengatik.
Bai, jakina eramango nauela.
Zintzoa bazara, marrazki bidizunak ikus ditzakezu gaur.
Ea zer dugun hemen.
Oreo, Chips Ahoy eta…
Galletak!
Bale. Zeintzuk?
Denak!
Bi eramango ditugu haur mimatua zarelako.
Eta zergatik zara mimatua? Amonaren azukre koskorra zarelako.
Lagundu gauzak orgatxoan sartzen.
Zintzoa izango zara eta lagunduko nauzu?
ERO BATEN HERIOTZA MAFIAKO BURUEK KANIBALA HIL DUTE
Hurrengoa.
Auzitegiak badaki kasu honen egoera nahiko ezohikoa dela.
Inoiz ezagutu ez dudan egoera da, eta ziur aski berriz emango ez dena.
Hildakoaren bi gurasoen interes kontrajarriak ditugu.
Jeffrey Dahmerren desio-deklarazioa errespetatuko dut.
Baina itxieraren kontuak kezkatzen nau.
Gure giza existentziaren kapitulu hau nahiko maltzurra da, nolabait esateko.
Publikoarentzat eta interesdunentzat
itxiera bat egotea onuragarria izango litzateke.
Kontu hau behingoz amaitu behar da, aurrera jarrai dezagun.
Beraz…
Honen bidez, garuna suntsitzeko agintzen dut.
Ikerketa honen izaeraren aurka nagoela esan behar dut ere.
Hildako honi buruz hausnartzerakoan,
gauzen zergatia jakiteko tentazioa sortzen da,
behin betiko argitzeko
zergatik Jeffrey Dahmer bezalako norbait
den bezalakoa den.
Edo zen.
Benetako arriskua dago hemen.
Ez dago bere izaera azaldu dezakeen hitz errezik.
Ez duzue inoiz jakingo bere ekintzen zergatia.
Egi hau deserosoa da, zalantzarik gabe, baina onartu beharreko egia da.
Eskerrik asko etortzeagatik, Yang andrea.
Zuri, pazientzia erakusteagatik.
- Atzeratu behar izan zaitugu. - Zazpi.
Barkatu?
Zazpi aldiz.
Hitzordua atzeratu didazuen aldiak dira.
Baina lasai.
Dahmer salatzeko poliziarekin arazo bera izan nuen.
Tematzen ohituta nago.
Nola lagundu zaitzaket, Cleveland andrea?
Beno, parkearekin aurrerapenik egon den jakin nahi nuen.
Parkearekin?
Biktimen omenezko parkea.
Hiriak Oxford apartamentuak parke bihurtzeko asmoa zuela esan zidaten,
parke bihurtuko zutela.
Gutun bat bidali nizuen parkean biktimen oroimenezko monumentu bat
egiteko iradokiz.
Gutun atsegin batekin erantzun zenidaten,
sinadura eta guzti, kontsideratuko zenutela esanez.
Bai, egia.
Biktimen familien izenean etorri naiz aurrerapenik egon den jakiteko.
Aurreko egunean hortik pasatu nintzenean, hutsik jarraitzen zuen.
Tira, bi… Bi urte pasa dira ia.
Sistemak dionez,
oraindik baimen batzuk onartzeko zain daude.
Zenbat denbora behar da?
Zaila da esatea Herri Lanek segurtasun-ikuskapena amaitu arte,
ezin dena hasi Hiriko Plangintza Sailak bere ikuskapena hasi arte.
Yang andrea, eskatzen ari garen gauza bakarra parke madarikatu bat da.
Ez da hain zaila.
Ez da Taj Mahal-a eraikitzea.
Andrea, hirian edozein gauza eraikitzeko burokrazia handia behar da.
Badakit frustragarria dela.
Baina argi hitz egin dezaket?
Jende asko dago hemen
ez duena lur-eremu horretan eraiki nahi.
Gertatutakoa ahaztu nahi dute.
Guztiek ezin dute ahaztu.
Eraikina bota zenuten, baina ezin duzue gertatutakoa ezabatu.
Horrek biktimak desagerarazten ditu.
Eskatzen ari garen gauza bakarra biktimak omenduko duen zerbait jartzea
eremu horretan.
Gauza zuzena da.
Gauza ondradua da.
Zure arduradunarekin hitz egin zenezake edo zerbait egin dezakeen norbaitekin?
Jakina.
Eta ahalegin guztiak egingo ditut prozesu hau arintzeko.
Baina gauza hauek denbora daramatenez,
zuk eta familiek apur bat gehiago itxaron beharko duzue.
Ez kezkatu, Yang andrea.
Itxaroten ohituta nago.
Hau aurrera eramatea erabaki dut.
Biktimengatik.
Familiengatik.
Onartezina da jendeak Jeff Dahmer eta bere gaiztakeria bakarrik gogoratzea.
Arnasten dudan bitartean itxarongo dut.
Ez da inoiz Jeffrey Dahmerren biktimen omenez
parkerik eraiki Oxford apartamentuen eremuan.
Azpitituluak: Oihana Guillan Valdés